Al-Jayyani

Abū ʿAbd Allāh Muḥammad ibn Muʿādh al-Jayyānī (989, Cordova, Al-Andalus – 1079, Jaén, Al-Andalus) ialah seorang ahli matematik, ulama, dan qadi dari Al-Andalus (kini Sepanyol).  Al-Jayyānī menulis ulasan-ulasan penting terhadap Elemen karya Euclid dan beliau menulis karya pertama diketahui mengenai trigonometri sfera sebagai satu disiplin yang bebas daripada ilmu falak.

Kehidupan 

Tidak banyak yang diketahui tentang hayatnya. Kekeliruan terjadi terhadap identiti al-Jayyānī bagi nama sama yang disebutkan oleh ibn Bashkuwal (meninggal dunia pada 1183), ulama al-Quran, ahli filologi bahasa Arab dan pakar dalam faraid. Tidak diketahui samada mereka adalah orang yang sama atau tidak.

Kitab Qiyas al-Qissi al-Majhulah fi al-Kurrah
Al-Jayyānī menulis Kitab Qiyas al-Qissi al-Majhulah fi al-Kurrah (Buku tentang lengkok yang tidak diketahui bagi sfera), yang dianggap sebagai "karya pertama mengenai trigonometri sfera dalam bentuk modennya, meskipun trigonometri sfera dalam bentuk Hellenistik kunonya telah ditangani oleh ahli-ahli matematik terdahulu seperti Menelaus dari Alexandria, yang membangunkan teorem Menelaus untuk menangani permasalahan sfera. Bagaimana pun, E. S. Kennedy mengutarakan bahawa adalah mungkin matematik pra-Islam menghitung magnitud rajah sfera, secara prinsip, dengan menggunakan jadual perentas dan teorem Menelaus, aplikasi teorem itu kepada permasalahan sfera adalah amat sukar secara amali. Karya Al-Jayyānī mengenai trigonometri sfera "mengandungi rumus bagi Segi tiga bersudut tepat khas, hukum sinus umum, dan penyelesaian bagi segi tiga sfera dengan cara segi tiga kutub." Karya ini kemudiannya mempunyai "pengaruh yang kuat terhadap matematik Eropah", dan "takrifan nisbahnya sebagai nombor" dan "kaedah penyelesaian segi tiga sfera apabila semua sisi tidak diketahui" mungkin mempengaruhi Regiomontanus.

Lihat juga 
Senarai saintis dan ilmuwan Arab
Matematik Islam

Catatan

Rujukan 
 (PDF version)

Kelahiran 989
Kematian 1079
Ahli matematik Islam Zaman Pertengahan
Ahli matematik Sepanyol Zaman Pertengahan
Ahli matematik kurun ke-11
Orang Al-Andalus
Ilmuwan yang bergiat dalam penentuan kiblat
Ahli matematik yang bergiat dalam pewarisan